Kanagava konvensiyasi
Kanagava Konvensiyasi, shuningdek, Kanagava Shartnomasi yoki Yaponiya-AQSh tinchlik va do'stlik shartnomasi, 1854-yil 31-martda Qoʻshma Shtatlar va Tokugava Syogunati oʻrtasida imzolangan shartnoma edi. Bu shartnoma Shimoda va Hakodate portlarini Amerika kemalari uchun ochish orqali Yaponiyaning 220 yillik milliy yopiqlik siyosatiga (sakoku) barham berishni anglatardi. Shuningdek, u amerikaliklarning xavfsizligini ta'minladi va Yaponiyada Amerika konsuli lavozimini joriy qildi. Shartnoma boshqa G'arb davlatlari bilan diplomatik munosabatlar o'rnatuvchi shunga o'xshash shartnomalar imzolanishiga turtki bo'ldi.